cyanic-selkie/wikianc huggingface dataset:
মহাবিস্ফোরণ তত্ত্ব
হাবলের নীতি
হাবলের নীতি পর্যবেক্ষণের দুটি সম্ভাব্য ব্যাখ্যা রয়েছে -- একটি হল: আমরা ছায়াপথের একটি বিস্ফোরণের ঠিক কেন্দ্রে আছি । কোপারনিকান মূলনীতি মেনে নিলে এই পর্যবেক্ষণটিকে সমর্থন করা যায়না। অন্য ব্যাখ্যাটি হল: মহাবিশ্ব স্থান-কালের একটি সুষম ধর্ম হিসেবে সকল স্থানে একটি হারে সম্প্রসারিত হচ্ছে। এই পর্যবেক্ষণটি হাবলে তার নীতি উপস্থাপনের অনেক আগেই করা হয়েছিলো। তখন আপেক্ষিকতার সাধারণ তত্ত্বকে একটি কাঠামো হিসেবে ধরে পর্যবেক্ষণ করা হয়েছিলো। এই পর্যবেক্ষণটিই এখন পর্যন্ত মহাবিস্ফোরণ তত্ত্বের মৌলিক ভিত্তিভূমি হিসেবে স্বীকৃত। এটি প্রস্তাব করেছিলেন ফ্রিদমান-লেমাইট্‌র-রবার্টসন-ওয়াকার।
মহাজাগতিক ক্ষুদ্রতরঙ্গ পটভূমি বিকিরণ
thumb|240px|[[ডব্লিউএমএপি থেকে প্রাপ্ত মহাজাগতিক ক্ষুদ্রতরঙ্গ পটভূমি বিকিরণের চিত্র]]
মহাবিস্ফোরণ তত্ত্ব মহাজাগতিক ক্ষুদ্রতরঙ্গ পটভূমি বিকিরণের অস্তিত্বের কথা বলেছিল। এর অপর নাম সিএমবি যা প্রথম বেরিওজেনেসিসের সময় নিঃসরিত ফোটন দ্বারা গঠিত। আদি মহাবিশ্বে যেহেতু তাপীয় সাম্যাবস্থা বিরাজ করছিল সেহেতু প্লাসমাগুলো পুনরায় একত্রিত হওয়ার পূর্ব পর্যন্ত বিকিরণের তাপমাত্রা ও প্লাসমার পরিমাণ সমান ছিল। পরমাণু গঠিত হওয়ার আগে বিকিরণ স্থিতিশী়লভাবে পালাক্রমে নিঃসরিত এবং পুনরায় শোষিত হচ্ছিলো যাকে কম্পটন বিক্ষেপণ বলা হয়। অর্থাৎ আদি মহাবিশ্ব আলোর প্রতি অস্বচ্ছ ছিল। যাহোক, মহাবিশ্ব প্রসারিত হওয়ার পাশাপাশি ধীরে ধীরে শীতল হতে থাকে এবং এক পর্যায়ে তাপমাত্রা ৩,০০০ কেলভিনের নিচে নেমে আসে। এই বিন্দুতে কেন্দ্রীন ও ইলেকট্রন একত্রিত হয়ে পরমাণু তৈরি করে। একই সাথে প্রাথমিক যুগের প্লাসমাগুলো একটি নিষ্ক্রিয় গ্যাসে রুপান্তরিক হয়। এই প্রক্রিয়ার নাম ফোটন ডিকাপলিং। তখন মহাবিশ্বে কেবল নিরপেক্ষ পরমাণু এবং বিভিন্ন গ্যাসীয় বস্তুর সমন্বয়ে একটি নিষ্ক্রিয় পরিবেশ বিরাজ করছিল। ফলে পদার্থ থেকে নিঃসরিত বিকিরণ কোন বাঁধা ছাড়াই সমগ্র মহাবিশ্ব পরিভ্রমণের সুযোগ পায়। আদি মহাবিশ্বে যেহেতু তাপীয় সাম্যাবস্থা বিরাজ করছিল সেহেতু তখনকার বিকিরণের বর্ণালি ছিল কৃষ্ণবস্তুর বিকিরণ বর্ণালি ধরনের। পরবর্তীতে হাবলের নীতিতে লোহিত অপসারণের কারণে এদের তাপমাত্রা কমতে থাকে এবং কৃষ্ণবস্তুর আচরণ থেকে বিচ্যুতি দেখা দেয়।
১৯৬৪ সালে আরনো পেনজিয়াস এবং রবার্ট উড্রো উইলসন অনেকটা আকস্মিকভাবেই পটভূমি বিকিরণ আবিষ্কার করেন। তারা এ সময় বেল ল্যাবরেটরিসের মালিকানাধীন একটি ক্ষুদ্রতরঙ্গ গ্রাহক যন্ত্র দিয়ে বিভিন্ন পর্যবেক্ষণের মান নিরূপণ করছিলেন। তারা যে বিকিরণ আবিষ্কার করেন তা আইসোট্রপীয় ছিল এবং এর মধ্যে কৃষ্ণবস্তুর বিকিরণের ধর্ম বাদ্যমান ছিল; এর তাপমাত্রা ছিল প্রায় ৩ কেলভিন। এই আবিষ্কার মহাবিস্ফোরণ মতবাদের পক্ষে একটি যুক্তেই হয়ে দাঁড়ায় এবং পেনজিয়াস ও উইলসনকে এনে দেয় নোবেল পুরস্কার।
১৯৮৯ সালে নাসা পটভূমি বিকিরণ অনুসন্ধানের জন্য একটি মহাকাশযান প্রেরণ করে যার নাম কসমিক ব্যাকগ্রাউন্ড এক্সপ্লোরার উপগ্রহ বা কোবে (COBE)। এই কৃত্রিম উপগ্রহ থেকে ১৯৯০ সালে প্রাপ্ত তথ্য পটভূমি বিকিরণ সম্বন্ধে মহাবিস্ফোরণ তত্ত্বের ধারণাকে সমর্থন করে। কোবে কর্তৃক প্রাপ্ত অবশেষ তাপমাত্রার (residual temperature) পরিমাণ ছিল ২.৭৩৬ কেলভিন। আরও জানা যায়, সিএমবি প্রতি ১০৫ ভাগে এক ভাগ মাত্রায় আইসোট্রপীয়। ২০০৩ সালে ডব্লিউএমএপি নামক কৃত্রিম উপগ্রহের মাধ্যমে আরও নিখুঁত তথ্য পাওয়া যায়। এর মাধ্যমে মহাজাগতিক স্ফীতিশীলতা সংক্রান্ত বেশ কয়েকটি নকশা ভুল প্রমাণিত হয়। তবে এর তথ্যগুলো মূল মহাজাগতিক স্ফীতিশীলতা তত্ত্বের পক্ষেই থাকে।
প্রাথমিক মৌলসমূহের প্রাচুর্য
মহাবিস্ফোরণ নকশা ব্যবহার করে মহাবিশ্বে উপস্থিত সাধারণ হাউড্রোজেনের সাথে হিলিয়াম-৪, হিলিয়াম-৩, ডিউটেরিয়াম এবং হিলিয়াম-৭ এর অনুপাত পরিমাপ করা সম্ভব। এই মৌলগুলোর প্রাচুর্য মূলত ফোটন এবং বেরিয়নের অনুপাতের উপর নির্ভর করে। এই নকশায় যে অনুপাতের (ভর অনুসারে) আশা করা হয়েছে তা অনেকটা এরকম:
এই সকল অনুপাত একটিমাত্র সংখ্যার মাধ্যমে আগেই বলে দেয়া যায়। সেই সংখ্যাটি হল বেরিয়ন এবং ফোটনের অনুপাত। এই অনুসিদ্ধান্তটি ৭Li এবং ৪He -এর জন্য অনেকটা শিথিল; কারণ এই দুটি মৌলের পদ্ধতিগত অনিশ্চয়তা সম্বন্ধে নির্দিষ্ট করে কিছু বলা যায়না। যাহোক, এই প্রাচুর্য মহাবিস্ফোরণ তত্ত্বের পক্ষে একটি সুষ্পষ্ট প্রমাণ; কারণ মহাবিস্ফোরণ ছাড়া অন্য কোন তত্ত্ব দ্বারা এই প্রাচুর্যের পরিমাণ ব্যাখ্যা করা যায় না। আশ্চর্যজনকভাবে দেখা যায় নবীন মহাবিশ্বে ডিউটেরিয়াম অপেক্ষা হিলিয়ামের পরিমাণ বেশি অথবা হিলিয়মের (৩He) চেয়ে ডিউটেরিয়াম বেশি; এবং এরা সর্বদা ধ্রুব অনুপাত বজায় রাখে।
ছায়াপথীয় বিবর্তন ও বণ্টন
সূক্ষ্ম বিশ্লেষণ করলে দেখা যায় ছায়াপথ এবং কোয়াসারসমূহের অন্তর্গঠন এবং বৃহৎ পরিসর গঠনের বণ্টন ব্যবস্থা মহাবিস্ফোরণ তত্ত্বকে সমর্থন করে। এ ধরনের সকল পর্যবেক্ষণ পর্যালোচনা করে জানা যায় যে মহাবিস্ফোরণ সংঘটিত হওয়ার প্রায় এক বিলিয়ন বছর পর প্রথম ছায়াপথ এবং কোয়াসার সৃষ্টি হয়; আর তখন থেকেই তৈরি হতে থাকে আরও বৃহৎ পরিসরের গঠন যেমন ছায়াপথ স্তবক এবং মহা স্তবক। ছায়াপথগুলোর বয়স ধীরে ধীরে বাড়ছে আর সেই সাথে তাদের মধ্যে ঘটছে নানা বিবর্তন। এ কারণেই দূরবর্তী ছায়াপথগুলোকে (যারা অনেকটাই প্রাচীন) অপেক্ষাকৃত নিকটবর্তী ছায়াপথ (বর্তমান সময়ে পর্যবেক্ষণকৃত) অপেক্ষা অন্য রকম মনে হয়। উপরন্তু যেসব ছায়াপথ দেরীতে গঠিত হয়েছে তারা প্রাচীন ছায়াপথ থেকে এমনিতেই আলাদা হয়, যদিওবা বর্তমানগুলো দূরবর্তী হয়। অর্থাৎ সৃষ্টির সময়টিই মুখ্য হয়ে দাড়াচ্ছে, বিবর্তন যার চাবিকাঠি। এই পর্যবেক্ষণগুলো স্থির অবস্থা তত্ত্বের সম্পূর্ণ বিরুদ্ধে।
সমস্যা ও বিভিন্ন গুরুত্বপূর্ণ বিষয়
বর্তমানে প্রায় সকল গবেষক মহাবিস্ফোরণ তত্ত্বকে মেনে নিলেও এক সময় এমনটি ছিল না। তখন অনেকেই কিছু বিকল্প মহাজাগতিক নকশা বিশ্বাস করতো। এগুলো নিয়েই গড়ে উঠেছে অ-প্রমিত বিশ্বতত্ত্ব (Non-standard Cosmology)। সময়ের সাথে সাথে অনেক বিতর্কেরও সৃষ্টি হয়েছে যার মূল উদ্দেশ্য ছিল ঠিক কোন নকশাটি জ্যোতির্বৈজ্ঞানিক পর্যবেক্ষণের সাথে সবচেয়ে ভাল খাঁপ খায় তা বের করা। বর্তমানে মহাবিস্ফোরণ তত্ত্ব জনপ্রিয়তা লাভ করায় এই বিতর্কগুলোকে ঐতিহাসিক দৃষ্টিকোণ থেকে দেখা হয়; এগুলোর সমাধান করার জন্য এই তত্ত্বে অনেক পরিবর্তন আনা হয়েছে আবার মাঝেমাঝে উন্নততর পর্যবেক্ষণ করা হয়েছে। সমাধান হয়ে গেছে এমন সমস্যাগুলো ছাড়াও আরও কিছু সমস্যা রয়েছে, যেমন: কাস্পি হ্যালো সমস্যা এবং শীতল অদৃশ্য বস্তুর বামন ছায়াপথ সমস্যা। তবে এই সমস্যাগুলো মহাবিস্ফোরণ তত্ত্বের সাথে খুব একটা সাংঘর্ষিক নয়।
মহাবিস্ফোরণ তত্ত্ব এমন অনেকগুলো প্রশ্নের জন্ম দিয়েছে যার কোন সঠিক উত্তর দেয়ার মতো পর্যবেক্ষণ ব্যবস্থা আমাদের পৃথিবীতে নেই। এর মধ্যে রয়েছে অদৃশ্য শক্তি, অদৃশ্য বস্তু, মহাজাগতীক স্ফীতিশীলতা ইত্যাদি থেকে উদ্ভূত সমস্যাগুলো। এগুলোকে পদার্থবিজ্ঞানের সমাধানহীন সমস্যা হিসেবে চিহ্নিত। এগুলো সমাধানের জন্য প্রয়োজন মহাবিস্ফোরণ কেন্দ্রীন সংশ্লেষ বিষয়ে স্বাধীন গবেষণা, মহাজাগতিক ক্ষুদ্র তরঙ্গ পটভূমি বিকিরণের মূল বিষয় নিয়ে অধ্যয়ন এবং মহাবিশ্বের বৃহৎ পরিসর গঠনে বিদ্যমান অতি নব তারা নিয়ে অধ্যয়ন। সমস্যাগুলোর মহাকর্ষীয় প্রভাব পর্যবেক্ষণ এবং তত্ত্বের মাধ্যসে বর্তমানে অনেকটাই বোধগম্য হয়েছে। কিন্তু এই তত্ত্বগুলোকে কণা পদার্থবিজ্ঞানের আদর্শ নকশার মধ্যে সঠিকভাবে বিন্যস্ত করা হয়নি। মৌলিক পদার্থবিজ্ঞান দ্বারা অনেকগুলোর উত্তর বের করার চেষ্টা করা হয়েছে, আর এ থেকেই বিভিন্ন তত্ত্বের সৃষ্টি হয়েছে। কিছু গুরুত্বপূর্ণ সমস্যা এবং তৎসংশ্লিষ্ট অন্যান্য বিষয় এখানে ব্যাখ্যা করা হল:
দিগন্ত সমস্যা
তথ্য আলোর চেয়ে দ্রুতগতিতে চলতে পারে না, এই ধারণা থেকেই দিগন্ত সমস্যার সৃষ্টি হয়েছে। এ থেকে বোঝা যায়, অনেক দূরত্বে অবস্থিত মহাবিশ্বের দুটি স্থান যাদের মধ্যবর্তী দূরত্ব আলোর দ্রুতির এবং মহাবিশ্বের বয়সের গুণফলের চেয়েও বেশি, তাদের মধ্যে কারণিক (causal) সংযোগ ঘটা কখনই সম্ভব নয়। মহাজাগতিক ক্ষুদ্র তরঙ্গ পটভূমি বিকিরণের যে আইসোপট্রপি পর্যবেক্ষণ করা হয়েছে তা এক্ষেত্রে আরও সমস্যার সৃষ্টি করেছে, কারণ এই সময়ের যে দিগন্ত তার আকার মহাকাশের প্রায় ২ ডিগ্রী অংশের সমমানের। মহাবিশ্ব যদি প্লাংক যুগের পর থেকে একইভাবে সম্প্রসারিত হতে থাকত তবে এই অঞ্চলগুলোতে তাপমাত্রা সমান থাকতে পারতো না।
সমতা সমস্যা
thumb|275px|মহাবিশ্বের পূর্ণ জ্যামিতি নির্ধারিত হয়, ওমেগা মহাজাগতিক মানদণ্ড ১-এর চেয়ে বেশি না কম তার দ্বারা। উপর থেকে নিচে: একটি বদ্ধ মহাবিশ্বে জ্যামিতি, উন্মুক্ত মহাবিশ্বে এবং সমতল মহাবিশ্বে।
চৌম্বক একমেরুসমূহ
১৯৭০-এর দশকের শেষ ভাগে প্রথম চৌম্বক একমেরু ধারণাটি উত্থাপিত হয়। মহা একীভূত তত্ত্ব অনুসারে ভবিষ্যদ্বাণী করা গিয়েছিল যে, মহাকাশে বেশ কিছু বিন্দু ত্রুটি রয়েছে যারা স্বাভাবিক পর্যবেক্ষণের চেয়ে অনেক বেশি ঘনত্ববিশিষ্ট চৌম্বক একমেরু হিসেবে প্রকাশিত হতে পারে। মহাজাগতিক স্ফীতিশীলতা তত্ত্ব দ্বারা এই সমস্যার একটি সমাধানে পৌঁছানো সম্ভব। স্ফীতিশীলতা তত্ত্ব পর্যবেক্ষণযোগ্য মহাবিশ্বের সকল বিন্দু ত্রুটি দূর করে তেমনিভাবে, যেমন করে তা মহাবিশ্বের গঠনকে সমতলীয় হিসেবে আখ্যায়িত করার উপযুক্ত পরিবেশ সৃষ্টি করে।
বেরিয়ন অপ্রতিসাম্য
এই বিষয়টি এখনও বোধগম্য নয় কেন মহাবিশ্বে পদার্থের থেকে প্রতিপদার্থের পরিমাণ বেশি। ধারণা করা হয়, মহাবিশ্ব যখন নবীন এবং প্রচণ্ড উত্তপ্ত ছিল তখন, এটি পরিসাংখ্যিক সাম্যাবস্থা বজায় রাখছিল অর্থাৎ এতে বেরিয়ন এবং প্রতিবেরিয়নের পরিমাণ সমান ছিল। কিন্তু বর্তমান পর্যবেক্ষণ প্রমাণ করেছে যে পর্যবেক্ষণযোগ্য মহাবিশ্ব প্রায় পুরোটাই পদার্থ দ্বারা গঠিত। এর সমাধানে বলা হয়েছে, বেরিওজেনেসিস নামক একটি অজ্ঞাত পদ্ধতি এই অপ্রতিসাম্যের সৃষ্টি করেছে। বেরিওজেনেসিস ঘটার জন্য শাখারভ শর্তগুলো অবশ্যই পূর্ণ হতে হবে। বিজ্ঞানী আন্দ্রেই শাখারভ এই শর্তগুলো উত্থাপন করেন। এই শর্তগুলোতে বলা হয়েছে, মহাবিশ্বে সেই বেরিয়ন সংখ্যা থাকতে হবে যা সংরক্ষিত নয়, সি-প্রতিসাম্য এবং সিপি-প্রতিসাম্য লঙ্ঘন করতে হবে এবং মহাবিশ্বকে তাপগতীয় সাম্যাবস্থা থেকে দূরে থাকতে হবে। আদর্শ নকশায় এই সবগুলো শর্ত পালিত হয়, কিন্তু এর প্রভাব বিদ্যমান বেরিয়ন অপ্রতিসাম্য ব্যাখ্যা করার মত যথেষ্ট প্রমাণ উপস্থাপন করতে পারে নি। বর্তমানে জেনেভায় অবস্থিত সার্নে যথেষ্ট প্রতি-হাইড্রোজেন সঞ্চয়ের জন্য গবেষণা চলছে যাতে তাদের সাথে হাইড্রোজেনের বর্ণালীর তুলনা করা যেতে পারে। এ থেকে যদি তাদের বর্ণালীর মধ্যে কোন পার্থক্য পাওয়া যায় তবে তা সিপিটি প্রতিসাম্য লঙ্ঘন করবে এবং তথাপি লোরেন্‌ৎস লঙ্ঘন ঘটবে।
বর্তুলাকার স্তবক যুগ
১৯৯০-এর দশকে বর্তুলাকার স্তবকের যে পর্যবেক্ষণ করা হয় তা মহাবিস্ফোরণ তত্ত্বের সাথে সামঞ্জস্যপূর্ণ হয়নি। মহাবিশ্বে তারার মোট সংখ্যার মধ্যে যে পরিমাণ বর্তুলাকার স্তবক রয়েছে সেগুলোর কম্পিউটার সিমুলেশনের মাধ্যমে জানা যায় তারা প্রায় ১৫ বিলিয়ন বছর পূর্বে গঠিত হয়েছে। কিন্তু মহাবিস্ফোরণ তত্ত্ব অনুসারে মহাবিশ্বের বয়স মাত্র ১৩.৭ বিলিয়ন বছর। অবশ্য এই সমস্যাটি কয়েক বছর পরই সমাধান হয়ে যায়, যখন কম্পিউটার সিমুলেশনে আরও উন্নত প্রযুক্তির আবির্ভাব ঘটে। এ সময় নাক্ষত্রিক বায়ুর প্রভাব ধরা হয় এবং স্তবকগুলোর বয়স আরও কম পাওয়া যায়। অবশ্য বর্তমানেও সন্দেহ রয়েছে যে স্তবকগুলোর বয়স আসলেই সঠিকভাবে নির্ণয় করা হয়েছে কি-না। কিন্তু এতে কোন সন্দেহ নেই যে এরা মহাবিশ্বের প্রাচীনতম সৃষ্টিগুলোর একটি।
অদৃশ্য বস্তু
thumb|right|375px|মহাবিশ্বের বিভিন্ন উপাদানের পরিমাণের আনুপাতিক শক্তি-ঘনত্বের একটি [[পাই ছক; ল্যাম্ব্‌ডা-সিডিএম নকশা অনুসারে।]]
১৯৭০ ও ৮০'র দশকে বিভিন্ন পর্যবেক্ষণ দ্বারা এটি প্রমাণিত হয়, মহাবিশ্বের ছায়াপথসমূহ এবং এদের অন্তবর্তী স্থানে বিদ্যমান মহাকর্ষীয় বলের আপাত শক্তির পরিমাণ এত বেশি যে দৃশ্যমান পদার্থগুলোর পক্ষে এ শক্তি সরবরাহ করা সম্ভব নয়। অর্থাৎ নির্দিষ্ট পদার্থের তুলনায় শক্তি অনেক বেশি। এর পর বিজ্ঞানীরা এই ধারণা গ্রহণ করতে বাধ্য হন যে, মহাবিশ্বের শতকরা প্রায় ৯০ ভাগ পদার্থই সাধারণ বেরিয়ন পদার্থ নয় বরং এরা হচ্ছে অদৃশ্য বস্তু (dark matter)। এর পূর্বে ধারণা করা হত মহাবিশ্বের সকল পদার্থই সাধারণ যা আমরা দেখতে বা অনুধাবন করতে পারি। কিন্তু এই ধারণা পর্যবেক্ষণের সাথে সামাঞ্জস্যহীন ছিল। অদৃশ্য বস্তুর ধারণা বাদ দিলে মহাবিশ্বে যে পরিমাণ ডিউটেরিয়াম থাকা উচিত ছিল বর্তমানে তার চেয়ে অনেক কম রয়েছে। এই সমস্যা নিরসনের জন্য অদৃশ্য বস্তুর কল্পনা করা ছাড়া গত্যন্তর নেই। প্রথম আবিষ্কারের পরপর এই বস্তুটি ব্যাপক বিতর্কের সৃষ্টি করলেও বর্তমানে অধিকাংশ বিশ্বতত্ত্ববিদ এটি মেনে নিয়েছেন। কারণ বর্তমানে সিএমবি'র মাধ্যমে যে এনিসোট্রপি পর্যবেক্ষণ করা হয়েছে তা বিজ্ঞানসম্মতভাবে ব্যাখ্যা করতে হলে এর কোন বিকল্প নেই। এছাড়াও ছায়াপথ স্তবক সমূহের বেগের উঠানাম, বৃহৎ-পরিসরে মহাবিশ্বের বণ্টন, মহাকর্ষীয় লেন্সিং অধ্যয়ন এবং ছায়াপথ স্তবক থেকে প্রাপ্ত রঞ্জন-রশ্মি নিয়ে গবেষণা করতে যেয়ে এই বস্তুর উপস্থিতি স্বীকার করে নিতে হয়েছে। ২০০৬ সালে আগস্ট মাসে বুলেট স্তবকের ছায়াপথসমূহের মধ্যে সংঘর্ষ পর্যবেক্ষণের মাধ্যমে বর্তমানে বিজ্ঞানীরা অদৃশ্য বস্তুর ব্যাপারে নিশ্চিত হয়েছেন। অদৃশ্য বস্তু চিহ্নিত করা প্রায় দুঃসাধ্য। কারণ এর মহাকর্ষীয় প্রভাব সঠিকভাবে বোঝা যায় না। এখন পর্যন্ত কোন গবেষণাগারে সরাসরি অদৃশ্য বস্তু পর্যবেক্ষণ করা সম্ভব হয় নি। কণা পদার্থবিজ্ঞানের অনেক গুরুত্বপূর্ণ গবেষণার বিষয় বর্তমানে অদৃশ্য বস্তু।
অদৃশ্য শক্তি
১৯৯০-এর দশকে মহাবিশ্বের মোট ভর ঘনত্বের একটি বিস্তৃত পরিসংখ্যান প্রকাশিত হয়। এই পরিসংখ্যান অনুসারে মহাবিশ্বের ভর ঘনত্ব ক্রান্তি ঘনত্বের মাত্র শতকরা ৩০ ভাগ। মহাজাগতিক ক্ষুদ্র তরঙ্গ পটভূমির পরিমাপ করার মাধ্যমে জানা গেছে যে মহাবিশ্ব স্প্যাশিয়ালভাবে প্রায় সমতলীয়। এ কারণে এর শতকরা প্রায় ৭০ভাগ শক্তি ঘনত্বের কোন ব্যাখ্যা পাওয়া যায় না। এই রহস্যটি বর্তমানে অন্য একটি বিষয়ের দিকে ইঙ্গিত করে: লা ধরনের অতি নবতারার স্বাধীন পরিমাপের মাধ্যমে এটি প্রমাণ করা হয়েছে যে, মহাবিশ্বের সম্প্রসারণ একটি অরৈখিক ত্বরণে হচ্ছে। এই ত্বরণ ব্যাখ্যার জন্য সাধারণ আপেক্ষিকতা তত্ত্বে এমন একটি মহাবিশ্বের ধারণা গ্রহণ করা প্রয়োজন যাতে ঋণাত্মক চাপবিশিষ্ট বিপুল সংখ্যক শক্তি উপাদান থাকা প্রয়োজন। এ থেকেই এসেছে অদৃশ্য শক্তির ধারণা। ধারণা করা হয় এই শক্তি অবশিষ্ট ৭০% গঠন করেছে। এর প্রকৃতি বর্তমান মহাবিস্ফোরণ তত্ত্বের অন্যতম রহস্যময় বিষয়। এর সম্ভাব্য সমাধান পাওয়া যায় মহাজাগতিক ধ্রুবকের স্কেলার মান গ্রহণ এবং ভৌত শুন্য স্থান গঠনকারী কুইনটেসেন্সের পরিমাণ ধরে নেয়া। তবে এ বিষয়টি বোঝার জন্য বর্তমানেও গবেষণা এগিয়ে চলছে। ২০০৬ সালে ডব্লিউএমএপি থেকে প্রাপ্ত তথ্যানুসারে মহাবিশ্বে ৭৪% অদৃশ্য শক্তি, ২২% অদৃশ্য বস্তু এবং মাত্র ৪% সাধারণ বস্তু রয়েছে।
মহাবিস্ফোরণ তত্ত্ব অনুসারে ভবিষ্যৎ
অদৃশ্য শক্তি আবিষ্কারের পূর্বে বিশ্বতত্ত্ববিদগণ মহাবিশ্বের পরিণতি সম্পর্কে দুইটি ধারণা পোষণ করতেন। মহাবিশ্বের ভর ঘনত্ব যদি ক্রান্তি ঘনত্বের চেয়ে বেশি হয় তবে মহাবিশ্ব সম্প্রসারিত হয়ে একটি নির্দিষ্ট আকারে পৌঁছানোর পর আবার সংকুচিত হতে শুরু করবে। তখন এটি আবার ঘন ও উত্তপ্ত হতে থাকবে এবং একসময় সেই আদি অবস্থায় পৌঁছুবে যে অবস্থায় মহা সংকোচন শুরু হয়েছিলো। অন্যদিকে এই ঘনত্ব যদি ক্রান্তি ঘনত্বের সমান বা কম হয় তবে একসময় সম্প্রসারণ ধীর হয়ে যাবে, কিন্তু কখনই শেষ হবে না। মহাবিশ্ব যতই প্রসারিত হবে তত তার ঘনত্ব কমবে এবং এর ফলে আর নতুন তারা গঠিত হবে না। মহাবিশ্বের গড় তাপমাত্রা এসিম্পটোটিকভাবে পরম শূন্যের দিকে অগ্রসর হবে এবং মহা হিমায়ন (big freeze) অবস্থার সৃষ্টি হবে। এ সময় কৃষ্ণ গহ্বরসমূহ স্বতঃ বাষ্পীভূত হবে। মহাবিশ্বের এনট্রপি বাড়তে বাড়তে এমন একটি বিন্দুতে পৌঁছাবে যখন এ থেকে কোন সুসংগঠিত শক্তি পাওয়া যাবে না। এই অবস্থার নাম মহাবিশ্বের তাপীয় মৃত্যু। উপরন্তু, প্রোটন যদি অস্থিতিশীল হয় তাহলে হাউড্রোজেন (বর্তমান মহাবিশ্বের অন্যতম প্রাথমিক বেরিয়নিক নম্বর) অদৃশ্য হয়ে যাবে, রয়ে যাবে কেবল বিকিরণ।
মহাবিশ্বের ত্বরণ সহকারে সম্প্রসারণের উপর আধুনিক পর্যবেক্ষণের ফলে আমরা জানতে পারছি যে বর্তমান দৃশ্যমান মহাবিশ্ব আমাদের ঘটনা দিগন্তের বাইরে চলে যাবে এবং আমরা আর বর্তমান দৃশ্যমান স্থানগুলোকেও দেখতে পারবো না। এর ফলে কি হতে পারে তা সঠিক জানা যায় নি। মহাবিশ্বের ল্যাম্ব্‌ডা-সিডিএম নকশায় অদৃশ্য শক্তিকে একটি মহাজাগতিক ধ্রুবক হিসেবে দেখানো হয়েছে। এই তত্ত্বে বলা হয়েছে, মহাবিশ্বের কেবল মহাকর্ষীয়ভাবে সীমাবদ্ধ বস্তুগুলোই একসাথে থাকবে, যেমন ছায়াপথ; অবশ্য মহাবিশ্বের প্রসারণ ও শীতলায়নের ফলে এদেরও তাপীয় মৃত্যু ঘটবে। অন্য একটি মতবাদ হচ্ছে ফ্যান্টম শক্তি মতবাদ। এটি অনুসারে ছায়াপথ স্তবক, তারা, গ্রহ, পরমাণু বা কেন্দ্রীন সবগুলোই এক সময় ছিন্নভিন্ন হয়ে যাবে এবং চির প্রসারণশীল মহাবিশ্বে এ কারণে এক সময় বিগ রিপ সৃষ্টি হবে।
মহাবিস্ফোরণের সীমানা পেরিয়ে অনুমানমূলক পদার্থবিজ্ঞান
right|300px|thumb|মহাবিশ্বের সম্প্রসারণের একটি চিত্রলৈখিক উপস্থাপন। এখানে স্ফীতিশীলতামূলক ইপককে বামদিকে নির্দেশিত মেট্রিক প্রসারণ হিসেবে দেখানো হয়েছে। চিত্র: [[ডব্লিউএমএপি বিজ্ঞপ্তি, ২০০৬]]
বিশ্বতত্ত্বে মহাবিস্ফোরণ তত্ত্বকে অবশ্যম্ভাবী ধরলেও ভবিষ্যতে এর সংস্কারের প্রয়োজন হতে পারে। অতীতে যে সময়টিতে স্ফীতি শুরু হয়েছে বলে আমরা ধরে নিয়েছি তা সম্বন্ধে আমাদের প্রকৃত জ্ঞান খুব সীমিত। তত্ত্বের সাহায্য উপস্থাপিত মহাবিশ্বের চিত্রের বাইরে আরও কিছু থাকতে পারে। স্ফীতির ক্ষেত্রে আমরা অবশ্যই ধরে নেই যে, সূচকীয় সম্প্রসারণ মহাকাশের বৃহৎ অঞ্চলকে আমাদের পর্যবেক্ষণযোগ্য দিগন্তের বাইরে ঠেলে দিয়েছে। তখন প্রকৃতপক্ষে কি ঘটেছিল তা সম্বন্ধে বিস্তারিত জ্ঞান পাওয়া যাবে যখন উচ্চ শক্তি স্কেলে পদার্থবিজ্ঞানের সূত্রসমূহ বোধগম্য হবে। এ সম্বন্ধে সকল অনুমান কোয়ান্টাম মহাকর্ষ হিসেবে আলোচিত হয়।
কয়েকটি প্রস্তাবনা হচ্ছে: এগুলোর মধ্যে অনেকগুলো মাঝেমধ্যে একটির সাথে অন্যটি মিলে যায়। তবে এর মূল নীতিগুলো এখন পর্যন্ত সুস্পষ্টভাবে প্রমাণিত নয়।
ভারতের বলশেভিক পার্টি
ভারতের বলশেভিক পার্টি (সংক্ষেপে বিপিআই) হল ভারতের একটি রাজনৈতিক দল। দলটি ১৯৩৯ সালে প্রতিষ্ঠিত হয়। পশ্চিমবঙ্গের ট্রেড ইউনিয়ন আন্দোলনে দলটির একটি নির্দিষ্ট ভূমিকা ছিল এবং ১৯৬৯ সালে রাজ্য সরকারে সংক্ষিপ্তভাবে প্রতিনিধিত্ব করা হয়েছিল। পরবর্তী বছরগুলিতে দলটি ভারতীয় রাজনীতিতে নগণ্য ভূমিকা পালন করেছে।
পটভূমি
১৯৩৩ সালে প্রতিষ্ঠিত এবং নীহারেন্দু দত্ত মজুমদারের নেতৃত্বে বেঙ্গল লেবার পার্টিতে বিপিআই এর শিকড় খুঁজে পায়। বেঙ্গল লেবার পার্টির বিশিষ্ট নেতাদের মধ্যে ছিলেন শিশির রায়, সুধা রায়, বিশ্বনাথ দুবে, কমল সরকার, নন্দলাল বোস এবং প্রমোদ সেন।
১৯৩০ সাল পর্যন্ত বেঙ্গল লেবার পার্টি বিভিন্ন ট্রেড ইউনিয়নের নেতৃত্ব দিয়েছিল, যেমন
এস রাজারত্নম
চিন্নাতাম্বি রাজারত্নম (২৫ ফেব্রুয়ারি ১৯১৫ - ২২ ফেব্রুয়ারি ২০০৬) ১৯৮০ থেকে ১৯৮৫ সাল পর্যন্ত সিঙ্গাপুরের উপপ্রধানমন্ত্রী ছিলেন। তিনি ছিলেন ১৯৫৯ থেকে '৮৮ সাল পর্যন্ত টানা দীর্ঘমেয়াদী মন্ত্রী এবং মন্ত্রিসভার সদস্য। তিনি ছিলেন সিঙ্গাপুর রাষ্ট্র প্রতিষ্ঠার অন্যতম কর্ণধার। তিনি তার জীবনের অধিকাংশ সময় ব্যয় করেছেন সিঙ্গাপুর গঠনে। তিনি বই লেখকও ছিলেন। ২০০৭ সালে 'এস রাজারত্নম স্কুল অব ইন্টারন্যাশনাল স্টাডিজ' নামের একটি প্রতিষ্ঠান তার প্রতি সম্মান জানিয়ে খোলা হয়।
পূর্ব জীবন
চিন্নতাম্বি ছিলেন একজন তামিল। তার পিতার নাম ছিলো সবপতী পিল্লাই চিন্নাতাম্বি এবং মাতার নাম এন আন্নামাহ। বর্তমান শ্রীলঙ্কায় জন্ম নেন চিন্নাতাম্বি এবং পরে মালয় (বর্তমানে মালয়েশিয়া) তে শৈশব এবং কৈশোর কাটান। পড়াশোনাও করেন ওখানে, যদিও সিঙ্গাপুরের র‍্যাফল্স ইন্সটিটিউশনেও তিনি কিছুকাল পড়েন।
রাজনৈতিক জীবন
যেহেতু রাজারত্নম সিঙ্গাপুরের প্রথম পররাষ্ট্রমন্ত্রী ছিলেন তাই তাকে অনেক দেশ ঘুরে সেগুলোর স্বীকৃতি পাবার ব্যবস্থা করতে হয়েছিলো। তিনি যুক্তরাষ্ট্র, যুক্তরাজ্য, কানাডা, ইসরায়েল এবং ভারতের সাথে সম্পর্ক দৃঢ় করার ঘোষণা দিয়েছিলেন।
একটি শক্তিশালী সিঙ্গাপুর সামরিক বাহিনী গঠনের লক্ষ্যে রাজারত্নম এবং প্রতিরক্ষামন্ত্রী গোহ কেং সুই ইসরায়েল সফর করে ওদের সামরিক বাহিনীর প্রশিক্ষকদের সিঙ্গাপুর এসে প্রশিক্ষণ দিতে বলেন এবং তারা তাই করেছিলো, সিঙ্গাপুর সামরিক বাহিনী ১৯৭৫ সালে মালয়েশিয়া এবং ইন্দোনেশিয়ার চেয়ে বড় এবং শক্তিশালী বাহিনী হিসেবে আত্মপ্রকাশ করে। ১৯৬৭ সালে 'আসিয়ান' নামের প্রতিষ্ঠানটির জন্ম হয় এবং রাজারত্নম এই ধারণার অন্যতম রুপকার ছিলেন। ১৯৭৮ সালে ভিয়েতনাম সামরিক বাহিনীর কম্বোডিয়া আক্রমণের ব্যাপারে যুক্তরাষ্ট্রকে কুবুদ্ধি দেন রাজারত্নম।
সিঙ্গাপুরের পররাষ্ট্রমন্ত্রী পদে থাকাকালীন প্রধানমন্ত্রী লি কুয়ান ইউ তাকে অতিরিক্ত দায়িত্ব হিসেবে শ্রম মন্ত্রণালয়ের মন্ত্রী নিযুক্ত করেন, রাজারত্নম এ পদে থাকাকালীন শ্রমিকদের জন্য কঠোর নীতিমালা প্রণয়ন, বিদেশী বিনিয়োগ বসানো এবং ভারত, পাকিস্তান, থাইল্যান্ড, ইন্দোনেশিয়া এবং বার্মা থেকে শ্রমিক তার দেশে এনে কাজ করান।
১৯৮০ সালে রাজারত্নম সিঙ্গাপুরের উপ-প্রধানমন্ত্রী হিসেবে নিযুক্ত হন, তার সঙ্গে গোহ কেং সুইকেও (যিনি স্বাধীন সিঙ্গাপুরের প্রথম স্বরাষ্ট্র এবং প্রতিরক্ষামন্ত্রী হিসেবে নিযুক্ত ছিলেন) একই পদে নিয়োগ দেন লি কুয়ান ইউ। উপপ্রধানমন্ত্রী হিসেবে রাজারত্নম লি কুয়ান ইউ এর অনুপস্থিতে প্রধানমন্ত্রীর দায়িত্ব সামলানোসহ অনেক বড় বড় কাজের সিদ্ধান্ত (অর্থনীতি এবং পররাষ্ট্রবিষয়ক) নিতেন। ১৯৮৫ সালে রাজারত্নম উপপ্রধানমন্ত্রীর দায়িত্ব থেকে অব্যাহতি পেয়ে সিনিয়র মিনিস্টার নামক এক উপদেষ্টার পদ (প্রধানমন্ত্রীর মন্ত্রিসভার উপদেষ্টা) পান এবং ১৯৮৮ সালে রাজনীতি থেকে অবসরের আগ পর্যন্ত এ পদে বহাল থাকেন।
প্রেম-ভালোবাসা
রাজারত্নম লন্ডনে পিরোসকা ফেহের নামের একজনের সাথে প্রেম করা শুরু করেন এবং গোপনে বিয়ে করে ফেলেন ১৯৪৩ সালে। দ্বিতীয় বিশ্বযুদ্ধ শেষ হলে রাজারত্নম তার ভালোবাসার মানুষকে সিঙ্গাপুর নিয়ে আসেন, কিন্তু রাজারত্নমের মাতা-পিতা প্রেম করে বিয়ে করাকে ঘৃণা করতেন এবং পিরোসকার ধর্ম তাদের সাথে মেলেনা বলে এই বিয়ে বাতিল বলে ঘোষণা দেন। রাজারত্নম পিরোসকাকে কখনোই গর্ভবতী করতে চাইতেননা, পিরোসকা তার মৃত্যু পর্যন্ত (১৯৮৯) রাজারত্নমকে ভালোবাসতেন, রাজারত্নমও তাকে খুব পছন্দ করতেন।
মৃত্যু
২০০৬ সালের ২২ ফেব্রুয়ারি রাজারত্নম হৃদরোগে আক্রান্ত হয়ে তার নিজ বাসায় মারা যান। সিঙ্গাপুরের সরকারী টিভি মিডিয়া ঐ দিন ১ মিনিট কালো স্ক্রীন বানিয়েছিলো, ২৩ থেকে ২৫ তারিখ সারা সিঙ্গাপুরে জাতীয় পতাকা অর্ধনমিত রাখা হয়।
কলভিলিয়া রেসিমোসা
কলভিলিয়া (বৈজ্ঞানিক নাম Colvillea racemosa) Fabaceae পরিবারের Colvillea গণের কলাই প্রজাতি। এছাড়া সাধারণ নাম কোলভিল মহিমা দ্বারা পরিচিত হয়। এটা অষ্ট্রেলিয়ায় পত্রমোচী গাছ এবং উত্তর আমেরিকা চাষ করা হয়।
নামকরণ
স্যার চার্লস কোলভিল মরিশাসের নাম আনুসারে নামকরণ করা হয়।
আকার
পূর্ব-আফ্রিকার প্রজাতি। গাছটি আকারে বড় ও পত্রমোচী। উচ্চতা ১০ থেকে ১৬ মি। ডালপালা ছড়ানো, দেখতে কৃষ্ণচূড়ার মতন। যৌগপত্র, প্রায় মিটার খানেকের মতন লম্বা। পক্ষ ২০ থেকে ৩০ জোড়া। গ্রীষ্মের শুরুতে পাতা ঝরায়।
ফুল
হেমন্তে ফুল ফোটে। ৪০ থেকে ৪৫ সেমি লম্বা ও ফুলের ডাঁটা ঝলন্ত। ৩ থেকে ৫ সেমি চওড়া কমলা রঙের ফুল ফোটে। গোড়া থেকে ফুল ফুটে সামলের দিকে এগোয়। বৃতি রঙিন। পাপড়ি ৫ টি, শক্ত, খাটো, গাঢ়কমলা রঙের মটর আকৃতির ফুল।
বিবাহের পোশাক
থাম্ব| ২০০৩-এর একটি বিবাহের পোশাক বিয়ের পোশাক বা ব্রাইডাল গাউন হল বিয়ের অনুষ্ঠানের সময় কনের দ্বারা পরিধান করা পোশাক। গাউনের রঙ, শৈলী এবং আনুষ্ঠানিক গুরুত্ব বিবাহের অংশগ্রহণকারীদের ধর্ম এবং সংস্কৃতির উপর নির্ভর করতে পারে। পশ্চিমা সংস্কৃতি এবং অ্যাংলো-স্যাক্সন সাংস্কৃতিক ক্ষেত্রে, বিবাহের পোশাকটি সাধারণত সাদা হয়, একটি ফ্যাশন যা রানী ভিক্টোরিয়া ১৮৪০ সালে বিয়ে করার সময় জনপ্রিয় করেছিলেন। প্রাচ্যের সংস্কৃতিতে, নববধূরা প্রায়শই শুভর প্রতীক হিসাবে লাল রং বেছে নেয়।
সিন্ধুদেশ মুক্তিবাহিনী
সিন্ধুদেশ লিবারেশন আর্মি (এছাড়াও সিন্ধু লিবারেশন আর্মি বা এসএলএ প্রস্তাব নামেও পরিচিত) পাকিস্তানের সিন্ধু প্রদেশ ভিত্তিক একটি সংগঠন। এটি বেলুচিস্তান লিবারেশন আর্মি সঙ্গে তুলনীয়। এই সংগঠনের উদ্দেশ্য পাকিস্তান থেকে সিন্ধু প্রদেশকে পৃথক করে একটি স্বাধীন রাষ্ট্র সিন্ধু দেশ প্রতিষ্ঠা করা। ২০১০ সালে হায়দ্রাবাদের কাছে রেলপথে বোমা বিস্ফোরণের দায় স্বীকার করার মাধ্যমে সিন্ধুদেশ লিবারেশন আর্মি প্রকাশ্যে পরিচিত হয়ে ওঠে।  এই গ্রুপটি বর্তমানে চীফ কমান্ডার দারিয়া খান দ্বারা পরিচালিত হয়।  পাকিস্তানের গণমাধ্যমও সমালোচনা করেছে যে, জয় সিন্ধু মুত্তাহিদা মাহজের চেয়ারম্যান শফী মুহাম্মদ বুরফাত কাবুল থেকে সিন্ধুদেশ লিবারেশন আর্মি পরিচালনা করছেন।
সন্ত্রাসী সংস্থা হিসাবে ঘোষণা
পাকিস্তান গণমাধ্যমও সমালোচনা করেছে যে, জয় সিন্ধু মুত্তাহিদা মাহজের চেয়ারম্যান শফী মুহাম্মদ বুরফাত কাবুলে থেকে পাকিস্তানের বিভিন্ন ইলেকট্রনিক ও প্রিন্ট মিডিয়াতে বিভিন্ন সময়ে আইন প্রয়োগকারী সংস্থার কর্মকর্তা সমালোচনা করেছিলেন যে সিন্ধুদেশ লিবারেশন আর্মি একটি সন্ত্রাসী সংগঠন। সিন্ধুদেশ মুক্তিযুদ্ধের সমর্থনে বার বার ভারতকে অভিযুক্ত করেছে পাকিস্তান। কিন্তু এসএলএ কমান্ডার ডারয়া খান প্রচারপত্রে নিজেকে ভুমি পুত্র বলে উল্লেখ করেছেন।
সিন্ধি বিচ্ছিন্নতাবাদের উত্থান
গত দুই বছরে সিন্ধু অঞ্চলে কম তীব্রতার বোমা বিস্ফোরণ বৃদ্ধি পেয়েছে। মে ২০১২ সাল থেকে, সিন্ধু প্রদেশের বিভিন্ন জেলায় ন্যাশনাল ব্যাংক অফ পাকিস্তান (এনবিপি) এর শাখায় দলটি আবির্ভূত হয়েছে এবং আক্রমণ করেছে। সিন্ধুদেশ লিবারেশন আর্মি একই দিনে এবং একই সময়ে সিন্ধু প্রদেশে ধারাবাহিক বোমা বিস্ফোরণের জন্য কুখ্যাত।
সুজন মুখোপাধ্যায়
সুজন মুখোপাধ্যায় যিনি নীল মুখার্জি নামেও পরিচিত। তিনি একজন ভারতীয় অভিনেতা যিনি বাংলা ভাষার চলচ্চিত্র, টেলিভিশন এবং থিয়েটারে কাজ করেন । ২০১২ সালে তিনি "ঘেঁটে ঘ" চলচ্চিত্রের মাধ্যমে তাঁর অভিষেক ঘটে। তিনি থিয়েটার গ্রুপ চেতানার সক্রিয় সদস্য। ২২ ফেব্রুয়ারি, ২০১৬  এ প্রেক্ষাগৃহের ময়দানে তাঁর পরিচালিত গাশিরাম কোতওয়াল যা মারাঠি নাটকের একটি অভিযোজন, প্রিমিয়ার হয়েছিল। ২০১৮ সালে তিনি ডনকে পরিচালনা করেছিলেন। তাকে ভাল লাগে ডেল ওয়াসেরম্যানের ডন কুইকসোটের একটি রূপান্তর যা বহু বছর আগে অরুণ মুখোপাধ্যায় বাংলায় অনুবাদ করেছিলেন। এই নাটকটি ২৫ বছর পরে সুমন মুখোপাধ্যায়ের অভিনেতা হিসাবে পুনঃপ্রবেশকে চিহ্নিত করেছে।
পরিচালক
ঘেঁটে ঘে (প্রকাশিত হয়নি)
চকলেট
আক্কু চৌধুরী
আক্কু চৌধুরী বাংলাদেশের স্বাধীনতা যুদ্ধের একজন মুক্তিযোদ্ধা ও ঢাকায় অবস্থিত মুক্তিযুদ্ধ জাদুঘরের ট্রাস্টি বোর্ডের একজন সদস্য যিনি মুক্তিযুদ্ধ জাদুঘর প্রতিষ্ঠায় গুরুত্বপূর্ণ ভূমিকা পালন করেন।
প্রাথমিক জীবন
মুক্তিযুদ্ধ শেষ হওয়ার পর আক্কু চৌধুরী ইংল্যান্ডে পাড়ি জমান ও পরে আমেরিকাতে গমন করেন। আমেরিকায় তিনি অনেক জাদুঘর পরিদর্শন করেন। ১৯৭২ সালে তিনি প্যাসিফিক স্টেট বিশ্ববিদ্যালয়ে ব্যবসা ব্যবস্থাপনার ওপর পড়াশোনা করেন। ১৯৮১ সালে তিনি দেশে ফিরে আসেন। তিনি তারপর স্ন্যাক জাংশন নামের প্রথম বার্গারের দোকান দেন ধানমন্ডিতে। ২০০৬ সালে ট্রান্সকম ফুডস লিমিটেড দেশে বিশ্ববিখ্যাত কেএফসি রেস্টুরেন্টের শাখা খোলে। তারা পরে পিৎজা হাটও চালু করে।
মুক্তিযুদ্ধে যোগদান
১৯৭১ সালের জুন মাসে আক্কু চৌধুরী ও তার বন্ধু আরিফ দুজনে মিলে আগরতলায় পালিয়ে কলকাতায় চলে যান। কলকাতায় তারা এলগিন রোডে নেতাজি সুভাষচন্দ্র বসুর বাড়ির নিচতলায় বাংলাদেশ ইনফরমেশন ব্যাংকে যোগ দেয়। তাদের দায়িত্ব ছিল সংবাদপত্রে প্রকাশিত সংবাদ্গুলো সংরক্ষণ করা। তারপর তারা এক সপ্তাহ ট্রেনিং নিয়েছিলেন মেজর হুদার কাছে এবং ১৯৭১-এর নভেম্বর মাসে তারা সেক্টর ৯-এ যুদ্ধে যোগ দেন যার সেক্টর কমান্ডার ছিলেন মেজর এম এ জলিল। আক্কু চৌধুরী সাতক্ষীরা, খুলনা এলাকায় যুদ্ধ করেছেন। ১৯৭১ সালের ৪ঠা ডিসেম্বর তারা সাতক্ষীরা মুক্ত করেন।
মুক্তিযুদ্ধ জাদুঘর প্রতিষ্ঠা
শহীদ জননী জাহানারা ইমাম ১৯৭১-এ ঘাতকদের বিচারের জন্য ঘাতক দালাল নির্মূল কমিটি করেছিলেন যার সদস্য ছিলেন আক্কু চৌধুরী। জাহানারা ইমামের মৃত্যুর পর মুক্তিযুদ্ধের চেতনাকে জাগিয়ে তোলার চিন্তা থেকেই ১৯৯৪ সালে মোট আট জন ব্যক্তি আক্কু চৌধুরী, মফিদুল হক, আলী যাকের, সারা যাকের, আসাদুজ্জামান নূর, রবিউল হুসাইন, জিয়া উদ্দিন তারেক আলী ও ড. সারোয়ার আলী মুক্তিযুদ্ধ জাদুঘর করার সিদ্ধান্ত নেন। অনেক প্রতিকূলতা পেরিয়ে ৫ নম্বর সেগুনবাগিচায় ২২ মার্চ ১৯৯৬ সালে যাত্রা শুরু হয় বেসরকারিভাবে জাদুঘর মুক্তিযুদ্ধ জাদুঘরের। জাদুঘরের দ্বিতীয় বছর পূর্তিতে প্রধান অতিথি হিসেবে উপস্থিত ছিলেন জগজিৎ সিং অরোরা। ১৯৯৮ সালের ডিসেম্বর মাসে নোবেল পুরস্কার বিজয়ী অর্থনীতিবিদ অমর্ত্য সেন জাদুঘর পরিদর্শন করেন। ২০১০ সালের ১১ আগস্ট মুক্তিযুদ্ধ জাদুঘরকে ৩৩টি বাণিজ্যিক ব্যাংক ২৪ কোটি টাকারও বেশি অনুদান দিলেও এক্ষেত্রে মুক্তিযুদ্ধ জাদুঘর ইসলামী ব্যাংক থেকে কোন অনুদান নেয় নি। ঢাকার আগারগাঁওয়ে ২.৫ বিঘা জমির উপর একটি পূর্ণাঙ্গ ভবন নির্মাণ করতে যাচ্ছে মুক্তিযুদ্ধ জাদুঘর, যেখানে প্রকল্পের সহযোগী হিসেবে ব্র্যাক ব্যাংক অবকাঠামো তৈরীতে এক কোটি টাকা প্রদান করবে। ভবনের নকশা করেছেন তরুণ স্থপতি তাজিন হাসান সেলিম ও নাহিদ ফারজানা।
গাউস (একক)
গাউস, প্রতীক G (কখনো বা Gs), হলো চৌম্বক আবেশ (চৌম্বক প্রবাহ ঘনত্ব হিসেবেও পরিচিত) পরিমাপের একক। এটি গাউসীয় একক পদ্ধতির একটি অংশ, যা পুরোনো ইএমইউ-সিজিএস পদ্ধতি থেকে আসে। ১৯৩৬ সালে কার্ল ফ্রেডরিক গাউসের নামে এর নামকরণ করা হয়। এক গাউসকে প্রতি বর্গ সেন্টিমিটারে এক ম্যাক্সওয়েল হিসেবে সংজ্ঞায়িত করা হয়।
যেহেতু, এককের সিজিএস পদ্ধতি আন্তর্জাতিক একক পদ্ধতি (এসআই) দ্বারা বাতিল হয়ে গেছে, বেশীরভাগ ক্ষেত্রেই তাই এসআই একক ব্যবহৃত হচ্ছে, যদিও কিছু ক্ষেত্রে এখনো সিজিএস পদ্ধতি প্রচলিত। এর এসআই এককটি হলো টেসলা (প্রতীক T)। ১০,০০০ গাউসে হয় এক টেসলা।
একক রূপান্তর
গাউসীয় একক পদ্ধতি অনুসারে, গাউস হলো চৌম্বক প্রবাহ ঘনত্ব B এর একক যা Mx/cm2 বা g/Bi/s2 এর সমতূল্য, যেখানে ওরস্টেড হলো H-ক্ষেত্রের একক। এক টেসলা (T) সমান ১০৪ গাউস ও প্রতি মিটারে এক অ্যাম্পিয়ার সমান 4π × 10−3 ওরস্টেড।
চৌম্বক প্রবাহের, যা একটি ক্ষেত্রফল জুড়ে চৌম্বক B-ক্ষেত্রের সমাকলন, একক সমূহ হলো এসআই এককে ওয়েবার (Wb) এবং সিজিএস পদ্ধতিতে ম্যাক্সওয়েল (Mx)। রূপান্তর গুণনীয়ক হলো ১০৮, যেহেতু প্রবাহ ঘনত্ব প্রবাহ হলো একটি ক্ষেত্রফল জুড়ে ক্ষেত্রের সমাকলন, ক্ষেত্রফলের একক দূরত্বের এককের বর্গ, তাই ১০৪ (চৌম্বক ক্ষেত্র রূপান্তর গুণনীয়ক) কে ১০২ এর বর্গ (সরল রৈক্ষিক দূরত্ব রূপান্তর গুণনীয়ক অর্থাৎ মিটার প্রতি সেন্টিমিটার) দ্বারা গুণ করা হয়। অর্থাৎ ১০৪ × (১০২)২।
কেপিসি মেডিক্যাল কলেজ ও হাসপাতাল
কেপিসি মেডিকেল কলেজ ও হাসপাতাল হল একটি বেসরকারি/পিপিপি মডেলের মেডিকেল কলেজ, যা কলকাতার যাদবপুরে অবস্থিত। কলেজটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত। এটি পশ্চিমবঙ্গের প্রথম বেসরকারি মেডিকেল কলেজ। বর্তমানে কলেজটিতে প্রতিবছর ১৫০ জন শিক্ষার্থীর এমবিবিএস কোর্সে ভর্তির সুযোগ রয়েছে রয়েছে। কলেজটি বিভিন্ন বিষয়ে এমডি/এমএস কোর্স অফার করে।
শাসন
কলেজ ও হাসপাতালটি কেপিসি চ্যারিটেবল ট্রাস্ট ও পশ্চিমবঙ্গ সরকার দ্বারা অর্থায়ন ও পরিচালিত হয়।
বিভাগসমূহ
কেপিসি মেডিকেল কলেজের বিভাগগুলির নিম্নরূপ:
• অ্যানেস্থেসিওলজি বিভাগ
• অ্যানাটমি বিভাগ
• বায়োকেমিস্ট্রি বিভাগ
• কমিউনিটি মেডিসিন বিভাগ
• দন্তচিকিৎসা বিভাগ
• চর্মরোগ ও ভিএন্ডএল বিভাগ
• ইএনটি বিভাগ (কান, নাক এবং গলা)
• জেনারেল মেডিসিন বিভাগ
• জেনারেল সার্জারি বিভাগ
• চক্ষুবিদ্যা বিভাগ
• অর্থোপেডিকস বিভাগ
• শিশুরোগ বিভাগ
• রেডিওলজি বিভাগ
• পালমোনারি মেডিসিন বিভাগ
• মাইক্রোবায়োলজি বিভাগ
• প্যাথলজি বিভাগ
• ফিজিওলজি বিভাগ
• মনোরোগবিদ্যা বিভাগ
ভর্তি
এই কলেজে ন্যাশনাল এলিজিবিলিটি কাম এন্ট্রান্স টেস্ট - ইউজি (নিট-ইউজি) দ্বারা ৫০ টি সরকারি কোটার আসন এবং ৭৭ টি ম্যানেজমেন্ট কোটার আসনের জন্য কেন্দ্রীয় কাউন্সেলিংয়ের মাধ্যমে শিক্ষার্থী ভর্তি করা হয়। ২৩টি আসনের জন্যও এনআরআই ভর্তির ব্যবস্থা রয়েছে, বর্তমানে কলেজটি মোট ১৫০ জন শিক্ষার্থীকে ভর্তি নেওয়ার সক্ষমতা রয়েছে। কলেজটি পশ্চিমবঙ্গ সরকারের ওয়েস্ট বেঙ্গল ইউনিভার্সিটি অব হেলথ সায়েন্সেসের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।
মার্থা আনকোমাহ
ব্যক্তিগত জীবন এবং শিক্ষা
আনকোমাহ ঘানার আক্রাতে জন্মগ্রহণ করেছিলেন, মায়ের প্রথম সন্তান হিসাবে, আনকোমা তার শৈশবকালে বেশ কয়েকটি চ্যালেঞ্জের মুখোমুখি হওয়ার কথা স্মরণ করেন। তিনি আদাব্রকা প্রেসবিটারিয়ান জুনিয়র হাই স্কুল, ল্যাবোন সিনিয়র হাই স্কুল এবং জয়ি বিশ্ববিদ্যালয় কলেজের প্রাক্তন ছাত্র।
তথ্যসূত্র
<references group="" responsive="1">
শাহবাজপুর রেলওয়ে স্টেশন
শাহবাজপুর রেলওয়ে স্টেশন বাংলাদেশের সিলেট বিভাগের মৌলভীবাজার জেলার বড়লেখা উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে। শাহবাজপুর বাংলাদেশ সীমান্তের সর্বশেষ স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের সর্বশেষ স্টেশন হিসেবে শাহবাজপুর রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।
পরিষেবা
২০০২ সাল থেকে ট্রেন চলাচল বন্ধ রয়েছে।
জয়শ্রী গোস্বামী মহন্ত
জয়শ্রী গোস্বামী মহন্ত একজন ভারতীয় রাজনৈতিক নেত্রী তথা সাহিত্যিক। তিনি উচ্চ সদন রাজ্যসভাতে অসমকে প্রতিনিধিত্ব করেছেন। তিনি অসম গণ পরিষদের সদস্য এবং অসমের প্রাক্তন মুখ্যমন্ত্রী প্রফুল্ল কুমার মহন্তর পত্নী।  তিনি অসমীয়া সাহিত্যের একজন লেখিকা তথা শিক্ষাবিদ হিসাবে পরিচিত। ২০১৮ সালে ভারত সরকার তাকে ভারতের চতুর্থ অসামরিক সম্মান পদ্মশ্রী প্রদান করে।
লতিবাবাদ ইউনিয়ন
লতিবাবাদ ইউনিয়ন বাংলাদেশের ঢাকা বিভাগের কিশোরগঞ্জ জেলার সদর উপজেলার একটি ইউনিয়ন।
অবস্থান ও সীমানা
ইউনিয়নের আয়তনঃ  ১২ বর্গ কিঃ মিঃ
ইতিহাস
কালের স্বাক্ষী বহনকারী নরসিংদি নদীর তীরে গড়ে উঠা কিশোরগঞ্জ উপজেলার একটি ঐতিহ্যবাহী অঞ্চল লতিবাবাদ ইউনিয়ন। কাল পরিক্রমায় এই ইউনিয়ন আজ সবদিকে এগিয়ে।
শিক্ষা
শিক্ষার হার : ৭০%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
!ক্রমিক নং !চেয়ারম্যানগণের নাম !মেয়াদকাল
পাঁচমহল জেলা
পাঁচমহল জেলা, এটি পশ্চিম ভারতের গুজরাত রাজ্যের পূর্ব অংশের একটি জেলা। পাঁচ-মহল অর্থ "পাঁচটি তহশিল / তালুক" (৫টি উপবিভাগ)। গোয়ালিয়র রাজ্যের মহারাজা জীবাজীরাও সিন্ধিয়া দ্বারা ব্রিটিশকে হস্তান্তরিত পাঁচটি উপবিভাগকে বোঝানো হয়েছে, সেগুলি হল: গোধরা, দাহোদ, হালল, কালোল এবং তীর কোমথু। ২০০১ সালের জনগনণা অনুযায়ী এই জেলার জনসংখ্যা ছিল ২,৩৯০,৭৭৬, যার মধ্যে শহরে বসবাসকারী ছিল ১২.৫১%। এই জেলার সদর দপ্তর হল গোধরা।
জেলাটি রাজ্যের পূর্ব প্রান্তে অবস্থিত। এর উত্তর-পূর্ব ও পূর্বে দাহোদ জেলা, দক্ষিণ-পশ্চিমে বড়োদরা জেলা এবং দক্ষিণ-পূর্বে ছোট উদয়পুর জেলা, পশ্চিমে খেড়া জেলা এবং উত্তরে মাহি সাগর জেলা।
ইতিহাস
পাঁচমহল জেলার ইতিহাস চম্পানের শহরকে ঘিরে তৈরি হয়েছে। পাঁচমহল হিন্দি বা গুজরাটি শব্দ যা পাঁচ থেকে উদ্ভূত এবং মহল কথাটি প্রাসাদ বোঝাতে আরবি থেকে গৃহীত হয়েছিল, পরে হিন্দিতে একটি প্রদেশ, জেলা বা তার বিভাগ, জমিদারি ইত্যাদি উল্লেখ করতে ব্যবহৃত হতে থাকে। সপ্তম শতাব্দীতে (৬৪৭) চাভদা রাজবংশের রাজা বনরাজ চাভদার অঞ্চলে এটি প্রতিষ্ঠিত হয়েছিল। ত্রয়োদশ শতাব্দীতে, চৌহান রাজারা আলাউদ্দিন খলজির অধীনে থাকা মুসলিম শাসকদের কাছ থেকে এই শহরটি অধিগ্রহণ করেছিল। তাদের রাজত্ব ১৪৮৪ সাল অবধি চলেছিল, তারপর গুজরাত সুলতান মাহমুদ বেগদা শহরটি দখল করেছিল। এরপরে মুঘল সাম্রাজ্যের অধীনে গোধরা এই জেলার কেন্দ্র হয়ে ওঠে (১৫৭৫ থেকে ১৭২৭)।
আঠারো শতকে মারাঠা সেনাপতি সিন্ধিয়া মুঘল সাম্রাজ্য থেকে পাঁচমহল দখল করেন। সময়ের সাথে সাথে, সিন্ধিয়া রাজবংশ গোয়ালিয়র রাজ্যের মহারাজা হয়ে উঠল এবং, ১৮১৮ সালের পরে, ব্রিটিশ সার্বভৌমত্বকে স্বীকৃতি দিতে বাধ্য হয়েছিল। ১৮৬১ সালে সিন্ধিয়ারা পাঁচমহলকে ব্রিটিশ ভারতে হস্তান্তরিত করে, যেখানে এটি বোম্বাই প্রদেশের গুজরাত বিভাগের একটি জেলাতে পরিণত হয়েছিল। ব্রিটিশ জেলাটি দুটি অংশ নিয়ে গঠিত, "পশ্চিম মহল" এবং "পূর্ব মহল," যা বারিয়া (দেবগড়) এবং সানজেলি রাজ্যের অঞ্চলগুলিতে বিভক্ত ছিল। পশ্চিমের সমতল অংশটি বেশিরভাগ অংশে উর্বর মাটি দিয়ে তৈরি ছিল; এবং পূর্ব অংশে, যদিও কয়েকটি উর্বর উপত্যকা ছিল, এর বেশিরভাগ অংশ ছিল অসমতল, ঢেউখেলান এবং অনুর্বর, এখানে খুব কম চাষাবাদ হত। ব্রিটিশ জেলার ক্ষেত্রটি ছিল ১৬০৬ বর্গ মাইল, এবং ১৯০১ সালে জনসংখ্যা ছিল ২৬১,০২০। প্রশাসনিক সদর দপ্তর গোধরা এবং সেখানে জনসংখ্যা ছিল ২০,৯১৫ (১৯০১)। হিন্দু রাজ্যের এবং পরে গুজরাটের সুলতানদের পূর্ব রাজধানী চম্পানের ধ্বংসাবশেষ এই জেলার অন্তর্ভুক্ত করা হয়েছিল। এটি ছিল বোম্বাই প্রদেশের একমাত্র জেলা যেখানে নিয়ন্ত্রণহীন পদ্ধতিতে পরিচালিত হয়েছিল, ঔপনিবেশিক কালেক্টর, রেওয়া কান্থা এজেন্সির জন্য, ভারতের গভর্নর জেনারেলের প্রতিনিধি হিসাবেও নিযুক্ত ছিলেন।
লিলিপুট কিডসওয়্যার
লিলিপুট কিডসওয়্যার হল একটি ভারতীয় পোশাকের মার্কা বা ব্র্যান্ড যা শিশুদের জন্য বিশেষভাবে পোশাক তৈরি করে এবং এর সদর দফতর ভারতের নয়াদিল্লিতে অবস্থিত।
ইতিহাস
সঞ্জীব নারুলা ২০০৩ সালে লিলিপুট প্রতিষ্ঠা করেন। বেইন ক্যাপিটাল পার্টনারস মে ২০১০ সালে লিলিপুট কিডসওয়্যারে $৬০ মিলিয়ন ডলার বিনিয়োগ করে। লিলিপুটের আইপিওর ছাড়ার দুই সপ্তাহ পরে, বিনিয়োগ সংস্থাগুলিকে জানানোর হয়েছিল যে লিলিপুটের আয়ের পরিসংখ্যান স্ফীত হয়েছে৷ অডিটিং ফার্মের পরামর্শে লিলিপুট কিডসওয়্যারে বিনিয়োগের পরে বেইন ক্যাপিটাল পার্টনার্স অডিট ফার্ম আর্নস্ট অ্যান্ড ইয়ং গ্লোবাল লিমিটেডের বিরুদ্ধে মামলা করে। বেইন ক্যাপিটাল দাবি করে যে বিনিয়োগের পুরোটাই ক্ষতি হয়েছে। লিলিপুট কিডসওয়্যারের সিইও জানায় যে বেইন ক্যাপিটাল ২০১৩ সালে কোম্পানি ছেড়েছে।
প্রতারণা বিতর্ক
২০১৩ সালে, লিলিপুট কিডসওয়্যার ২২টি বাংলাদেশী পোশাক সরবরাহকারীর কাছ থেকে $৫,০০০,০০০ (৪০ কোটি টাকা) মূল্যের পোশাক কিনেছিল। কোনো অর্থ না পাওয়ার পর, বাংলাদেশ সরকারের মাধ্যমে বাংলাদেশের কেন্দ্রীয় ব্যাংক সমস্যাটি সমাধানের জন্য ভারত সরকারের সাথে যোগাযোগ করে। ভারতীয় বাণিজ্য মন্ত্রীর মধ্যস্থতার পর, লিলিপুট কিডসওয়্যার বাংলাদেশী সরবরাহকারীদের কোন অর্থ প্রদান করেনি। ফলস্বরূপ, সেই সরবরাহকারী সংস্থাগুলি দেউলিয়া হয়ে গিয়েছিল এবং তাদের কারখানাগুলি বন্ধ হয়ে যাওয়ার ফলে প্রচুর ক্ষতি হয়েছিল।
২০১২–১৩ বাংলাদেশ ক্রিকেট দলের শ্রীলঙ্কা সফর
বাংলাদেশ ক্রিকেট দল শ্রীলঙ্কায় ২০১৩ সালের ৩ মার্চ থেকে ৩১ মার্চ পর্যন্ত সফর করে। এ সফরে শ্রীলঙ্কা দলের সাথে ২টি টেস্ট, ৩টি একদিনের আন্তর্জাতিক (ওডিআই) এবং ১টি টুয়েন্টি২০ আন্তর্জাতিক (টি২০আই) খেলা অনুষ্ঠিত হয়।
প্রস্তুতিকালীন খেলা
প্রথম শ্রেণীর ম্যাচ
রবীন্দ্রসদন মেট্রো স্টেশন
রবীন্দ্রসদন মেট্রো স্টেশন হল কলকাতা মেট্রোর ব্যস্ততম স্টেশনগুলির একটি। স্থানীয় সংস্কৃতি কেন্দ্র রবীন্দ্রসদনের নামে স্টেশনটি নামাঙ্কিত। জওহরলাল নেহেরু রোড ও সার্কাস অ্যাভিনিউ-এর সংযোগস্থলে এক্সাইড মোড়ে এই স্টেশনটি অবস্থিত। এসএসকেএম হাসপাতাল এই স্টেশনের কাছে অবস্থিত। এই স্টেশনের কাছে অবস্থিত কলকাতার দর্শনীয় স্থানগুলি হল ভিক্টোরিয়া মেমোরিয়াল হল, বিদ্যাসাগর সেতু, ক্যালকাটা ক্লাব, রবীন্দ্রসদন, নন্দন, সেন্ট পলস ক্যাথিড্রাল ও বিড়লা তারামন্ডল।
নওগাঁও রাশেদিয়া ফাজিল (ডিগ্রী) মাদ্রাসা
নওগাঁও রাশেদিয়া ফাজিল মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত মতলব উপজেলার একটি আলিয়া মাদ্রাসা। বর্তমানে এটি ইসলামি আরবি বিশ্ববিদ্যালয় অধিভুক্ত একটি ফাজিল বা ডিগ্রী সমমানের মাদ্রাসা। মাদ্রাসাটির বর্তমান অধ্যক্ষ আল্লামা যাকারিয়া চৌধুরী আল মাদানী তিনি ঐতিহাসিক সাদরা দরবার শরীফের পীর হিসেবেও পরিচিত।
অবস্থান
এই মাদ্রাসাটি চাঁদপুর জেলার অন্তর্গত মতলব উপজেলার নওগাঁও বাজারের ৩০০মিটার উত্তর পাশ্বে অবস্থিত।
স্যাম কুক
সেসিল স্যাম কুক (Sam Cook; জন্ম: ২৩ আগস্ট, ১৯২১ - মৃত্যু: ৪ সেপ্টেম্বর, ১৯৯৬) গ্লুচেস্টারশায়ারের টেটবারি এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন সেসিল কুক নামে পরিচিত স্যাম কুক।
প্রথম-শ্রেণীর ক্রিকেট
১৯৪৬ সাল থেকে ১৯৬৪ সাল পর্যন্ত স্যাম কুকের প্রথম-শ্রেণীর খেলোয়াড়ী জীবন চলমান ছিল। স্যাম নামেই অধিক পরিচিত ছিলেন। কেবলমাত্র ওল্ড এটোনীয় অধিনায়ক টম পিউ তাকে সেসিল নামে ডাকতেন। মূলতঃ তিনি বোলার ছিলেন। ১৯৪৬ থেকে ১৯৬৪ সময়কালে গ্লুচেস্টারশায়ারের পক্ষে খেলে ১,৭৮২ উইকেট লাভ করেছিলেন। অধিকাংশ সময়েই টম গডার্ডের সাথে বোলিং আক্রমণে নামতেন। বলের উপর নিয়ন্ত্রণ রাখতেন ও নিশানা বরাবর বোলিং করতেন। স্পিন ও ফ্লাইট করতে পারলেও সর্বোপরি নিখুঁততা বজায় রাখতে পারতেন।
কুক নামে তিনি কখনো পরিচিত ছিলেন না। ১৯৪৬ সালে তিনি তার প্রথম বছরে শত উইকেটের সন্ধান পেয়েছিলেন। নয় মৌসুমে শত উইকেট লাভ করেন। তন্মধ্যে, ১৯৫৬ সালে ১৪.১৬ গড়ে সর্বোচ্চ ১৪৯ উইকেট পেয়েছিলেন। ১৯৪৭ সালে ইয়র্কশায়ারের বিপক্ষে ও চার্লি বার্নেটের আর্থিক সুবিধা গ্রহণের খেলায় ব্রিস্টলের ধীরগতির পিচে ৯/৪২ পান।
প্রথম-শ্রেণীর ক্রিকেটের প্রথম খেলার প্রথম বলেই তিনি উইকেট পান। প্রথম বলেই অক্সফোর্ডের বিপক্ষে উইকেট পান। ঐ মৌসুমে ১৩৩ উইকেট লাভসহ ক্যাপ লাভ করেন। এ পর্যায়ে তিনি টেস্টের যাচাই-বাছাইয়ের খেলায় অংশ নিয়েছিলেন। বলে তেমন স্পিন আনতে না পারলেও নিখুঁততা ও শূন্য ভাসাতে পারতেন। বোলার হিসেবে তিন মনোযোগী না হলে খুব কমই বোলিংয়ে কর্তৃত্ব ধরে রাখতে পারতেন। পরের মৌসুমে ব্রিস্টলের পিচটি ১৯৩৯ সাল পর্যন্ত স্পিনারদের কিংবা ১৯৪৬ সাল পর্যন্ত ব্যাটসম্যানদের উপযোগী করে তৈরি করা হয়। বালুকাময় অবস্থায় পুনরায় তৈরি করা হলে গডার্ডকে নিয়ে কাউন্টি দলের সেরা বোলিং আক্রমণ ভাগ গড়ে তোলেন।
গ্লুচেস্টারশায়ারের টেটবারি এলাকায় জন্মগ্রহণকারী স্যাম কুক ছোটখাটো গড়নের অধিকারী ও গুটিয়ে রাখা স্লো লেফট-আর্ম স্পিনার হিসেবে খেলতেন। দ্বিতীয় বিশ্বযুদ্ধের পর টম গডার্ড তার সাবেক দলীয় সঙ্গী রেগ সিনফিল্ডকে হারালে অপ্রত্যাশিতভাবে তিনি আবির্ভূত হন। ঐ বসন্তে অনুশীলনীকালে ওয়ালি হ্যামন্ডের চোখে ধরা পড়েন তিনি ও তাৎক্ষণিকভাবে বিরাট আশা নিয়ে তাকে দলে অন্তর্ভুক্ত করান।
স্বর্ণালী সময়
১৯৫০ সালে তিনি ১৩৯ উইকেট লাভ করেন। তবে, জনি ওয়ারডল, ম্যালকম হিল্টন ও পরবর্তীতে টনি লকের উন্নততর ব্যাটিং ও ফিল্ডিংয়ের কারণে টেস্ট ক্রিকেটে তার ফেরার সম্ভাবনা বেশ স্তিমিত করে তোলে। গডার্ডের চলে যাওয়ার ফলে ১৯৫১ থেকে ১৯৫৫ সাল পর্যন্ত তিনি কিছুটা খেলার সুযোগ পান। তবে, ১৯৫৬ সালের প্রচণ্ড গরম ও শুষ্ক বসন্তে বোম্বার ওয়েলসের সাথে দূর্ধর্ষ জুটি গড়ে কুক তার সেরা মৌসুম অতিবাহিত করেন। পনেরো রানেরও কম গড়ে ১৪৯ উইকেট দখল করেন তিনি। তন্মধ্যে, ওরচেস্টারশায়ারের বিপক্ষে ৩৫ রান খরচায় দশ উইকেট ও নটিংহ্যামশায়ারের বিপক্ষে ১২১ রান খরচায় তেরো উইকেট লাভ করেছিলেন তিনি। পরের দুই মৌসুমে সাধারণমানের খেলা উপহার দেন। এ পর্যায়ে অবশ্য উদীয়মান জন মর্টিমোর ও ডেভিড অ্যালেনের নতুন স্পিন জুটি নিয়ে ১৯৫৯ সালের গ্রীষ্মে গ্লুচেস্টারশায়ার দল তাদের অবিস্মরণীয় বোলিং আক্রমণে অগ্রসর হয়। পাশাপাশি, স্যাম কুকও তার অভিজ্ঞতার ঝুলির পূর্ণ সদ্ব্যবহার করেন। এ সময়ে পার্কার, গডার্ড ও সিনফিল্ড - এ তিনজন স্পিনারকে প্রায়শঃই গ্লুচেস্টারশায়ার দলে খেলানো হতো।
১৯৬৪ সালে অবসর গ্রহণকালীন তাকেও তাদের সাথে বোলিং আক্রমণে নামানো হতো। ১৯৬২ সালে কেবলমাত্র একবার প্রথম-শ্রেণীর বোলিং গড়ে শীর্ষস্থানে ছিলেন। তবে, ব্যাট হাতে তিনি মোটেই সুবিধের ছিলেন না। এ মৌসুমের বেশ কয়েকটি খেলায় তার কারণে দল জয় পায়নি। সিম বোলিংয়ের বিপক্ষে তিনি আরও নাস্তানুবাদ হয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন স্যাম কুক। ৭ জুন, ১৯৪৭ তারিখে নটিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
সফররত দক্ষিণ আফ্রিকা দলের বিপক্ষে খেলার জন্যে স্যাম কুককে পুনরায় আমন্ত্রণ জানানো হয়। ১৯৪৭ সালে ট্রেন্ট ব্রিজে ব্যাটিংয়ের উপযোগী পিচে মেরিলেবোন ক্রিকেট ক্লাবের (এমসিসি) পক্ষে খেলেন। মে মাসে অনুষ্ঠিত খেলায় দক্ষিণ আফ্রিকার দ্বিতীয় ইনিংসে তিনি ছয় উইকেট পেলেও এ পর্যায়ে তিনি ১২৭ রান খরচ করেও কোন উইকেটের সন্ধান পাননি। ব্যাট হাতে ০ ও ৪ রান তুলেন। এরপর আর তাকে দলে রাখা হয়নি। তার সাথে কেন্টের ফাস্ট বোলার জ্যাক মার্টিন এমসিসি’র খেলায় বেশ ভালো খেলে ট্রেন্ট ব্রিজ টেস্টে অংশ নেন। তিনিও তার ন্যায় নাজেহালের শিকার হন ও তাকেও আর টেস্ট ক্রিকেট খেলতে দেখা যায়নি। ১৯৪৮ সালে ব্রিস্টলের পিচের উত্তরণ ঘটানো হলেও অত্যন্ত দক্ষ অস্ট্রেলীয় ব্যাটসম্যানদের কোন হুমকি ফেলার মতো খেলেননি এবং ১৯৪৯ সালের আগস্ট পর্যন্ত তার বোলিংয়ের মান পরিবর্তন ঘটেনি।
ব্যক্তিগত জীবন
রোডেশিয়ায় সার্ভিসেস দলের পক্ষেও সফলতার সাথে ক্রিকেট খেলেছেন। সবগুলো প্রথম-শ্রেণীর ক্রিকেট খেলায় অংশ নিয়ে ১,৭৮২ উইকেট লাভ করেন। এরফলে, তিনি সর্বকালের সেরাদের তালিকায় ৫০তম অবস্থানে থাকেন। ব্যাটিংয়ে তেমন সুবিধের না হলেও প্রথম-শ্রেণীর ক্রিকেটে দুই হাজারের কম রান সংগ্রহ করেছেন। কখনো তিনি ৪০ রানের কোটা স্পর্শ করতে পারেননি। ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। ১৯৭১ থেকে ১৯৮৬ সাল পর্যন্ত প্রথম-শ্রেণীর আম্পায়ারের দায়িত্ব পালন করেছেন।
চেবেল্লা লোকসভা কেন্দ্র
চেবেল্লা লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ২১,৮৫,১৬৪ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার বিকারাবাদ এবং রঙ্গারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।
বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র। এটি একটি অসংরক্ষিত আসন। এটি রঙ্গারেড্ডি জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি তফসিলী জাতিদের জন্য সংরক্ষিত আসন৷৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্র। এটি একটি অসংরক্ষিত আসন। এটি বিকারাবাদ জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্র৷ এটি বিকারাবাদ জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্র৷ এটি বিকারাবাদ জেলায় অবস্থিত৷ এটি একটি অসংরক্ষিত আসন।
ফ্রেংকি ডে ইয়ং
ফ্রেংকি ডে ইয়ং (জন্ম: ১২ মে, ১৯৯৭) একজন ওলন্দাজ পেশাদার ফুটবলার যিনি স্পেনীয় লা লিগার ক্লাব বার্সেলোনা এবং নেদারল্যান্ডস জাতীয় দল এর হয়ে সেন্ট্রাল মিডফিল্ডার বা ডিফেন্সিভ মিডফিল্ডার হিসেবে খেলে থাকেন।
উইলেম টুয়ে
ডে ইয়ং ওলন্দাজ ফুটবল ক্লাব উইলেম টুয়ে এর পুরো যুব প্রকল্প খেলে বেড়ে ওঠা একজন খেলোয়াড়। ২০১৫ সালের ১০ই মে অ্যাডো ডেন হ্যাক্স এর বিপক্ষে ঘরের মাঠে টেরেল ওন্দান এর বদলি হিসেবে মাঠে নামার মধ্যে দিয়ে ডে ইয়ং এর এরেদিভিজি অভিষেক হয়, যে ম্যাচে তার দল ১-০ গোলে বিজয়ী হয়।
আয়াক্স
২০১৫ সালের গ্রীষ্মে ডে ইয়ং চার বছরের চুক্তিতে ওলন্দাজ ক্লাব এএফসি আয়াক্স এ যোগ দেন। পরবর্তীতে তিনি আয়াক্সকে ২০১৭ ইউরোপা লিগ এর ফাইনালে নিয়ে যেতে সাহায্য করেন। ২০১৬–১৭ মৌসুমে ইয়ং আয়াক্স এর হয়ে তার অবদানের জন্য ডে ইয়ংকে নেদারল্যান্ডসের দ্বিতীয় সারির লিগ জুপিটার লিগ এর সেরা প্রতিভাবান খেলোয়াড়ের পুরস্কার দেয়া হয়।
বার্সেলোনা
২০১৯ সালের ২৩ জানুয়ারি ফুটবল ক্লাব বার্সেলোনা ডে ইয়ং কে ৫ বছরের চুক্তিতে কিনে নেয়ার কথা ঘোষণা করে। ৭ কোটি ৫ লক্ষ ইউরোর বিনিময়ে ডে ইয়ং ১ জুলাই ২০১৯ বার্সেলোনায় যোগদান করেন।
বয়সভিত্তিক দল
ডে ইয়ং নেদারল্যান্ডসের বিভিন্ন বয়সভিত্তিক দলের হয়ে ২২ টি ম্যাচ খেলেছেন। ২০১৫ সালের ১০ জুলাই জার্মানি অনূর্ধ্ব-১৯ দলের বিপক্ষে ডে ইয়ং এর নেদারল্যান্ডস অনূর্ধ্ব-১৯ দলে অভিষেক হয়।
জেষ্ঠকালীন
২০১৮ সালের ৯ জুন ডে ইয়ং নেদারল্যান্ডস জাতীয় দল এর হয়ে পেরু'র বিপক্ষে আন্তর্জাতিক ম্যাচে অভিষিক্ত হন, যেখানে তার দল ২-১ গোলে জয়লাভ করে।
গঞ্জো পর্নোগ্রাফি
গঞ্জো পর্নোগ্রাফি পর্নোগ্রাফিক চলচ্চিত্র একটি ধরন, যা দর্শকদের সরাসরি দৃশ্যে স্থান দেওয়ার চেষ্টা করে। অন দ্য প্রোল ধারাবাহিক চলচ্চিত্রের মাধ্যমে ম্যাথিউ গাঙ্গেমি গঞ্জো পর্নোগ্রাফি শুরু করেছিলেন বলে গণ্য করা হয়।
নামটি এসেছে গঞ্জো সাংবাদিকতা থেকে, যেখানে প্রতিবেদক সংঘটিত ঘটনার অংশ। তুলনা করে, প্রচলিত পর্নোগ্রাফি এবং সিনেমায় ক্যামেরা এবং অভিনয়শিল্পীদের মধ্যে স্বাভাবিক একটা দূরত্ব থাকে, কিন্তু গঞ্জো পর্নোগ্রাফিতে ক্যামেরাটি সরাসরি কার্যকলাপে মধ্যে রাখা হয়, প্রায়শই  এক বা একাধিক যৌন ক্রিয়াকলাপে অংশগ্রহণকারীরাই চিত্র ধারন করে এবং অভিনয় করে।
পয়েন্ট অফ দ্য ভিউ (পিওভি) পর্নোগ্রাফির সাথে মিল
থাম্ব|পিওভি পর্নোগ্রাফিতে পারফর্মারদের একজন (বামে) যৌন ক্রিয়াকলাপের চিত্র ধারন করে, যা পিছনের ছবি|100x100পিক্সেল
পয়েন্ট অফ ভিউ পর্নোগ্রাফি (পিওভি) হ'ল প্রাপ্তবয়স্ক বিনোদন চলচ্চিত্র, যেগুলো এমন যে, দর্শক নিজেরাই যৌন কার্যকলাপের অভিজ্ঞতা লাভ করতে পারে। পিওভি পর্নোগ্রাফির, শুটিং শৈলীটি সাধারণত গঞ্জো পর্নোগ্রাফির অনুরূপ, যেখানে যৌন তৃপ্তি প্রাপ্ত ব্যক্তি ক্যামেরাটি নিজের হাতে ধারণ করে এবং যৌনসংগমে সক্রিয় ব্যক্তির দিকে লক্ষ্য করে। চিত্রধারনের এই ধরনটি পৃথক, তৃতীয় ব্যক্তির ক্যামেরায় চিত্রগ্রহণের বিপরীত। দর্শকরা ভিডিও দেখে সেখান থেকে পায়, যৌনকর্মে নিজে লিপ্ত হবার অভিজ্ঞতা, যা ঈক্ষণকামীদের মত কেবল অন্যদের যৌনকর্ম দেখার বিপরীত।
সনাতন ধর্ম মহাসভা
সনাতন ধর্ম মহাসভা, যা মহাসভা নামে পরিচিত, এটি ত্রিনিদাদ ও টোবাগোর বৃহত্তম এবং সবচেয়ে প্রভাবশালী হিন্দু সংগঠন। এটি ১৫০ টি মন্দির, ৫০ টিরও বেশি বিদ্যালয়, রেডিও জাগৃতি ১০২.৭ এফএম নামের নিজস্ব একটি রেডিও স্টেশন ও টিভি জাগৃতি নামের একটি টিভি চ্যানেল পরিচালনা করে।
এটি ১৯৫২ সালে গঠিত হয়েছিল যখন ভাদাসে সাগান মহারাজ সনাতন ধর্ম অ্যাসোসিয়েশন ও সনাতন ধর্ম নিয়ন্ত্রণ বোর্ড-এর একীভূতকরণ করেছিলেন। সংগঠনে পন্ডিত পরিষদ নামে একটি অধিভুক্ত দল আছে, যার মধ্যে ২০০ জন অনুমোদিত পন্ডিত রয়েছে। সংগঠনের সদর দপ্তর সেন্ট অগাস্টিনে অবস্থিত।
বাংলাদেশ বিদ্যুৎ উন্নয়ন বোর্ড
ইতিহাস
বাংলাদেশে বিদ্যুৎ ব্যবহারের আদি কথা
আজ থেকে প্রায় সোয়া’শ বছর আগের কথা। ব্রিটিশ শাসিত ভারতের তৎকালীন পূর্ববঙ্গ বর্তমান বাংলাদেশের গাজীপুর জেলার ভাওয়াল পরগনার রাজা পূর্ববঙ্গের প্রথম বিদ্যুৎ ব্যবহারকারী হিসেবে পরিচতি। ঊনবিংশ শতাব্দীতেই তিনি সর্বপ্রথম বিলাত থেকে আমদানী করা জেনারেটরের মাধ্যমে বিদ্যুৎ উৎপাদন করে রাজবাড়ী আলোকিত করেন। আধুনিকতার ছোঁয়া থেকে যোজন যোজন দূরত্বে থাকা ভাওয়ালবাসীর কাছে রাজকীয় ও সৌখিন এ প্রয়াস শুধুমাত্র বিস্ময়বোধের উদ্রেকই করেনি, এর সার্বজনীন ব্যবহারের গুরুত্ব বোধকেও জাগ্রত করে তোলে।
এরপর ১৯০১ সালে ঢাকার নবাব আহসানউল্লাহর বাসভবনে একটি জেনারেটর স্থাপন করা হয়। ১৯০১ সালের ৭ ডিসেম্বর মি. বোল্টন নামে জনৈক ব্রিটিশ নাগরিক আহসান মঞ্জিলে সুইচ টিপে প্রথম বিদ্যুৎ সরবরাহের সূচনা করেন। নবাব আহসানউল্লাহর অর্থানুকূল্যে অক্টাভিয়াস স্টিল নামক কোম্পানি তৎকালীন ঢাকার গুরুত্বপূর্ণ কয়েকটি সড়ক ও আহসান মঞ্জিলসহ পর্যায়ক্রমে ঢাকার কয়েকটি অভিজাত ভবনকে বিদ্যুৎ সরবরাহ ব্যবস্থার আওতায় এনেছিল। এই কোম্পানির বিদ্যুৎ উৎপাদন ক্ষমতা অনেক কম থাকায় তাদের বিদ্যুৎ সরবরাহ শুধু অভিজাত এলাকাতেই সীমাবদ্ধ ছিল।
১৯১৯ সালে ‘ডেভকো’ নামক ব্রিটিশ কোম্পানির মাধ্যমে ঢাকায় সীমিত আকারে বিদ্যুৎ বিতরণ ব্যবস্থার প্রথম বাণিজ্যিক বিকাশ শুরু হয়। পরবর্তীতে ১৯৩৩ সালে ওই কোম্পানি ঢাকার পরীবাগে প্রায় ৬ মেগাওয়াট ক্ষমতাসম্পন্ন ‘ধানমণ্ডি পাওয়ার হাউজ’ নির্মাণ করে বাণিজ্যিকভাবে বিদ্যুৎ বিতরণ শুরু করে। ঢাকার বিভিন্ন এলাকার অভিজাত বাসিন্দারা ছিল এই বিদ্যুতের গ্রাহক, যা তাদের আভিজাত্যের মুকুটে সংযুক্ত করেছিল আরেকটি নতুন পালক।
পিডিবির পূর্বসূরি ছিল পাকিস্তানের পানি ও বিদ্যুৎ উন্নয়ন কর্তৃপক্ষ (ওয়াপদা)। ১৯৭২ সালে পিডিবি গঠিত হয়। পরবর্তীতে, পিডিবির কিছু অংশ নিয়ে গঠিত হয় বাংলাদেশ পল্লী বিদ্যুতায়ন বোর্ড (বিআরইবি) ও ঢাকা ইলেকট্রিক সাপ্লাই অথরিটি (ডেসা)। পরে আবার ডেসা থেকে ঢাকা ইলেকট্রিক সাপ্লাই কোম্পানি লিমিটেড (ডেসকো) ও ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) তৈরি করা হয়।